  Туспуктэм: vk.com (Муниципальное образование "Юкаменский район") Майя Бывальцева Юкаменскын нырысьсэ Ялан ӝуась тылэз улӟытӥзы. Сӥё-дано ужард 3-тӥ шуркынмонэ ортчиз. Со сярысь ёрослэн «ВКонтакте» мерлыко вотэсысь огиназ ивортӥзы. « Табере черкогуртамы улӥсьёс но куноос Ялан ӝуась тыл доры дугдыны, сяськаос поныны, ожгарчиослы йыбырттыны, ожысь батыръёслэсь нимъёссэс тодэ вайыны, ожын быремъёсты сӥлы карыны быгатозы » Юкаменск ёрослэн администрациез Таяз арын Удмуртиын Юкаменскын гинэ буре ваён интые чагыр эстӥськон кыскизы. Ӵектослы элькунысь ӧри дурбасьтӥз. Сое улонэ пыӵатыны Росси азьмуртлэн Владимир Путинлэн Ялан ӝуась тылъёсын буре ваён интыос доры газ дунтэк вуттон сярысь пумкылъянэз мылкыд сётӥз. Тылэз ӝуатыны ёросын улӥсьёс, гурт возёсъялэн кивалтсьёссы туж юрттӥзы. Буре ваён скверез умоятон ужъёсты азьланьтозы.  Тодэ вайытом, Ижкарын нимысьтыз ожгар ужрадын быремъёсты буре ваён инты кылдытыны малпало. Тегъёс: Удмуртия Юкаменск Яланӝуасьтыл буреваён  